text: Horsens skal udskibe vindmøller
  13 marts 2012 kl. 13.32
  Horsens Havn har i samarbejde med Bech Gruppen A/S fået en stor ordre på at udskibe Siemens-vindmøller til den nye Anholt Havmøllepark syd for Anholt.
  Ordren betyder, at der i perioden juni 2012 til marts 2013 skal udskibes 111 mølletårne fra Horsens Havn. 
  Tårnene bliver produceret i Herning og Svindbæk og køres til Horsens. 
  De skal udskibes via Horsens Havns Ro-Ro leje. Dette betyder at skibene, som anvendes til denne sejlads, fungerer som færger, hvor de over 40 meter lange vogntog kører direkte om bord.
  Horsens Havn A/S håber, at samarbejdet med Siemens kan bane vej for nye ordre. Havnen kan blandt andet tilbyde kraner med en løftekapacitet på optil 80 ton.
  